Аднак чым больш работы, тым лепш. Буйныя заказы забяспечваюць стабільнасць у рабоце калектыву. КУП “Валожынскі раённы камбінат бытавога абслугоўвання” атрымаў заказ на пашыў буйной партыі рабочых камбінезонаў для ТАА “Семнік” з Мінска, над гэтым зараз і працуюць 9 швачак. Адшываюць таксама некалькі відаў спецвопраткі для ААТ “Слодыч”. Дарэчы, знакамітая фабрыка не ў першы раз звяртаецца да паслуг валожынскіх бытавікоў. На чарзе заказ ад нашага ААТ “Агра-Дубінское” на пашыў зімовых куртак для сваіх работнікаў. Аб’ёмы работ значна ўзраслі, не хапае прафесіянальных швачак. Пакуль швейны цэх працуе ў адну змену.